Besighede sal sokkies moet optrek | Netwerk24
Besighede sal sokkies moet optrek
Deur Elfreda Holtzhauzen 10 April 2021 00:00
Ek verstaan nie altyd sakeondernemings nie. Covid-19 het almal platgetrek en so baie maatskappye se deure is toe weens geen sake verlede jaar nie.
Noudat alles weer oop is en besig om stadig op te tel, moet ondernemings, soos restaurante, alles uithaal om weer te kom waar hulle 'n jaar gelede was.
Tot my verbasing het ek verlede week die volgende ondervinding gehad by 'n restaurant waar ons op 'n Vrydagaand was vir 'n 40ste verjaardag.
Almal het heerlik gekuier totdat die kelner aan ons sê hulle maak 21:30 toe – en dit op 'n Vrydagaand. En die aandklokreël begin eers middernag.
Iemand het vir die verjaardagpersoon 'n pragtige koek gebring om as nagereg te eet. Tot ons almal se verbasing sê die kelnerin ons moet R180 betaal as ons die koek gaan sny – dit is amper soos "corkage". Regtig, dit lyk nie of julle sake wil hê nie.
Vandeesweek weer was ek by 'n onderneming wat grassnyers herstel. Per telefoon het hulle vooraf gesê ek kan wag dat hulle dit regmaak, want dit is 'n klein probleem. Ek was net ná 09:30 daar, maar toe kom sê die werkwinkel se bestuurder aan my ek sal moet wag, want sy tegnikus gaan nou op tee en daarna sal hy dit herstel.